EkBass/fiwiki-20250220-pages-articles huggingface dataset:
Jennifer Higdon

Jennifer Higdon (s. 31. joulukuuta 1962 Brooklyn, New York) on yhdysvaltalainen säveltäjä. Hän on voittanut lukuisia palkintoja, kuten vuoden 2010 musiikin Pulitzer-palkinnon viulukonsertostaan; samana vuonna hän sai lyömäsoitinkonsertolla Grammyn parhaan nykyklassisen sävellyksen kategoriassa. Vuonna 2019 lyömäsoitinkonserton levytys (2008) valittiin mukaan Yhdysvaltain kongressin kirjaston National Recording Registry -kokoelmaan, johon kootaan esteettisesti, historiallisesti tai kulttuurisesti merkittäviä yhdysvaltalaisia äänitteitä.Complete National Recording Registry Listing, Library of Congress. Viitattu 7.9.2020. Higdon työskentelee Curtis Institute of Musicissa Philadelphiassa.Jennifer Higdon: Biography Higdon opetteli 15-vuotiaana itsenäisesti soittamaan huilua. Muodolliset opintonsa hän aloitti 18-vuotiaana, ja säveltämisen hän aloitti vasta 21-vuotiaana. Hän on avoimesti lesboSFist Interviews Jennifer Higdon , ja hänellä on elämänkumppani, Cheryl Lawson.The New York Times: Despite Anxiety and Naysayers, Composer Wins Her Pulitzer == Lähteet == Luokka:Yhdysvaltalaiset säveltäjät Luokka:Vuonna 1962 syntyneet Luokka:Elävät henkilöt Luokka:Grammy-palkinnon saajat
Transneft

Transneft () on Venäjän maaöljyn ja öljynjalostustuotteiden siirtoputkistoista vastaava pörssiyhtiö, jonka osake-enemmistö on Venäjän valtion kontrollissa. Yhtiö hallitsee maailman suurinta öljyputkistoa, jota kautta kulkee noin 95% Venäjän tuottamasta raakaöljystä ja öljynjalostustuotteista. Forbesin kevään 2012 listalla yhtiö luokiteltiin Venäjän 13. suurimmaksi julkiseksi yhtiöksi; maailmanlistalla sen sijoitus oli 587. Yhtiön pääkonttori sijaitsee Moskovassa. Yhtiön osake on noteerattu Moskovan pörssissä (MICEX-RTS). == Lähteet == ==Aiheesta muualla== *Kartta Trasneftin öljyn siirtoputkistoista *Kartta Trasneftin öljynjalostustuotteiden siirtoputkistoista Luokka:Venäläiset öljy-yhtiöt Luokka:MOEX Index Luokka:RTS Index Luokka:MSCI Russia Index Luokka:Venäläiset pörssiyhtiöt Luokka:Öljyputkiyhtiöt Luokka:Venäläiset valtionyhtiöt
Kasvitauti

Kasvitauti on kasveilla esiintyvää virus-, home-, sieni- tai bakteeriperäistä sairautta. Ne leviävät ilman, veden, saastuneen kasvimateriaalin, maan ja työvälineiden mukana, mutta myös tuhohyönteiset voivat levittää virustauteja kasvista toiseen.Martat: Kasvitaudit ja tuholaiset Viitattu 23.7.2013. Kasvitaudit haittaavat viljelyä ja maataloutta. == Kasvitautityyppejä == Härmä on ilmenee valkoisena jauhona lehtien pinnalla. Harmaahometta esiintyy erityisesti mansikalla, mutta se saattaa vaivata myös kukkakasveja. Kukilla esiintyy myös laikku-, juuristo- ja tyvitauteja. Hedelmissä esiintyy hedelmärupea, joka aiheuttaa mustia laikkuja hedelmiin. Omenoilla ja päärynöillä esiintyy muumiotautia, joka muuttaa hedelmät ruskeiksi. == Kasvitautien ennaltaehkäisy == Kasvitauteja voidaan ennaltaehkäistä käyttämällä puhdasta lisäysmateriaalia, poistamalla sairaat kasvit ja pitämällä hyvää hygieniaa. Taimien kasvatuksessa käytettävät ruukut ja laatikot pestään huolellisesti sekä kylvetään siemenet puhtain käsin. Taudit yleistyvät, jos kasvia kasvatetaan samassa paikassa monta vuotta ja niitä voidaan ehkäistä vuoroviljelyllä. == Kasvitautien torjunta == Usein kasveihin tulleita tauteja torjutaan erilaisilla kemiallisilla kasvinsuojeluaineilla, mutta myös biologinen torjunta ja perusaineiden käytt on mahdollista. Torjuntaa tarvitaan silloin, kun taudinaiheuttajia on niin paljon, että niiden aiheuttama tuho on merkittävä.Ruokatieto.fi: Kasvinsuojelu Viitattu 15.11.2014.Tiesitkö? Olut on etana-ansa ja maito tepsii sienitauteihin, Yle.fi, uutiset 26.,7.2021, viitattu 26.7.2021 Yleensä kasvinsuojeluaineet ruiskutetaan kasvustoon, mutta niitä voidaan levittää myös maahan tai käsitellä siemenet. Biologista torjuntaa käytetään erityisesti luomuviljelyssä. Joihinkin kasvitauteihin eivät kasvinsuojeluaineet auta. Esimerkiksi omena- ja päärynäpuille vaarallista tulipoltetta ei voi torjua kasvinsuojeluaineilla, vaan saastuneet puut joudutaan hävittämään.Erittäin haitallinen kasvitauti tulipolte levisi ensimmäistä kertaa Ahvenanmaalle Yle.fi. Viitattu 15.11.2014. ==Lähteet== ==Aiheesta muualla== * Kasvitaudit ja tuholaiset – Ruokavirasto * Martat.fi: Torju kasvien tuhoojat luonnonmukaisesti * Kasvinsuojeluseura ry * Tiede: Älä huoli torjunta-aineista *
Ulrika Westerlund

Ulrika Westerlund on ruotsalainen journalisti ja HLBT-oikeusaktivisti. Hänet valittiin toukokuussa 2010 RFSL:n (Riksförbundet för homosexuellas, bisexuellas och transpersoners rättigheter) johtoon. Hän oli tällöin 37-vuotias. Lisäksi hän on toiminut muun muassa Tukholman Priden puheenjohtajana ja Bang-lehden päätoimittajana. Hän on RFSL:n 17. puheenjohtaja ja kolmas nainen tässä tehtävässä. Hänen edeltäjänsä oli Sören Juvas.RFSL: Ulrika Westerlund ny ordförande == Lähteet == Luokka:Ruotsalaiset toimittajat Luokka:Seksuaali- ja sukupuolivähemmistöjen oikeuksia ajaneet aktivistit Luokka:Vuonna 1972 syntyneet Luokka:Elävät henkilöt
Porin Ässät (jalkapallo)

Porin Ässät on nykyinen jääkiekkoseura, jonka ohjelmassa oli myös jalkapallo vuosina 1967–1981. ==Seuran perustaminen== Ässät syntyi vuonna 1967 kun kaksi porilaista seuraa, Porin Karhut ja RU-38 yhdistyivät. Uuden seuran jääkiekkojoukkue sai Karhujen paikan jääkiekon SM-sarjassa, Ässien jalkapallojoukkue puolestaan peri RU-38:n sarjapaikan jalkapallon Mestaruussarjasta. Karhujen jalkapallojoukkue jatkoi toimintaansa vielä yhden kauden Ässien kakkosjoukkueena toiseksi korkeimmalla sarjatasolla Suomensarjassa. ==SM-sarjakaudet== Porin Ässien taival jalkapallon pääsarjassa kesti kaksi vuotta. Ensimmäisenä kautenaan vuonna 1968 se sijoittui 12 joukkueen sarjassa kymmenenneksi, välttäen putoamisen neljän pisteen erolla Ponnistukseen. Vuonna 1969 Ässät lähti sarjaan erittäin kapealla materiaalilla. Kun joukkue kohtasi vielä suuren määrän loukkaantumisia, jäi se sarjan viimeiseksi. Ässät saavutti 22 ottelussa ainoastaan yhden voiton ja neljä tasapeliä. Joukkueen pelaajat kävivät niin vähiin, että esimerkiksi HJK:ta vastaan Olympiastadionilla joutui 40-vuotias valmentaja Toivo Johansson itsekin kentälle. Tuloksena oli 1–10-tappio. Ässät kärsi myös Suomen Cupissa nöyryyttävän kuuden maalin häviön kahta sarjatasoa alempana pelanneelle Lapuan Virkiälle. Loppukaudesta Ässien joukkue koostui suurelta osin juniori- ikäisistä pelaajista, Mukana oli myös Ässien jääkiekkomiehistöstä apuun hälytettyjä pelaajia, kuten jo Tampereen Palloilijoissa 1960-luvun alussa jalkapalloa pelannut Kaj Matalamäki. Ässien jalkapalloryhmässä nähtiin vuosien saatossa myös useita muita jääkiekkoa päälajinaan pitäneitä pelaajia, nimekkäimpänä heistä Pekka Rautakallio. ==Alasarjakaudet== Kaksi seuraavaa kautta Ässät pelasi toiseksi korkeimmalla sarjatasolla, entisessä Suomensarjassa, joka oli nimetty uudelleen II-divisioonaksi. Vuodesta 1972 lähtien seura pelasi yhtä kautta lukuun ottamatta kolmannella sarjatasolla, joka oli aluksi nimeltään III-divisioona ja vuoden 1973 sarjauudistuksen jälkeen II-divisioona. Ässien jalkapallotoiminta lopetettiin taloudellisista syistä keväällä 1981, jolloin sen pelaajat siirtyivät uudelleen perustetun Porin Palloilijoiden riveihin. Joukkue sijoittui II divisioonassa viimeiseksi ja putosi sarjaporrasta alemmaksi. ==Nuorten Suomen mestaruus== Kahden SM- sarjakauden lisäksi Ässien suurimmaksi jalkapallosaavutukseksi jäi vuonna 1970 saavutettu A-nuorten Suomen mestaruus. Mestaruusjoukkueessa pelasivat muun muassa Tapio Furuholm, Seppo Sairanen, Tapio Koskinen ja Pertti Lundell. ==Entisiä pelaajia== *Esa Furuholm *Tapio Furuholm *Juha Granath *Keijo Koistinen *Tapio Koskinen *Pertti Lundell *Jarmo Manninen *Kaj Matalamäki *Timo Mäkelä *Risto Puustinen *Pekka Rautakallio *Seppo Sairanen *Raimo Tuli *Matti Unho ==Lähteet== *Porilaista jalkapallohistoriikkia *RSSSF/Finland - Divisional Movements 1930-2012 === Viitteet === Luokka:Porilaiset urheiluseurat Luokka:Entiset suomalaiset jalkapalloseurat Luokka:Ässät
Landsforeningen for lesbisk og homofil frigjøring

Landsforeningen for lesbisk og homofil frigjøring (LLH) on norjalainen seksuaali- ja sukupuolivähemmistöjen oikeuksia ajava järjestö. 1940-luvun lopussa Tanskan Forbundet af 1948 hyväksyi kaksi edustajaa Norjassa, ja norjalainen Forbundet av 1948 perustettiin erillisenä järjestönään vuonna 1952. LLH syntyi vuonna 1992, kun Forbundet av 1948 ja Fellesrådet for homofile organisasjoner i Norge yhdistyivät. Nykyisin järjestön jäsenmäärä on noin 2 300.LLH = The Norwegian LGBT Organisation == Lähteet == Luokka:Norjalaiset järjestöt Luokka:Seksuaali- ja sukupuolivähemmistöjen järjestöt fr:Association norvégienne pour la libération des gays et lesbiennes
Judith Weir

Judith Weir CBECardiff University: School of Music: Judith Weir appointed Distinguished Visiting Research Professor in Composition (s. 1954) on brittiläinen säveltäjä. Hän on säveltänyt muun muassa useita oopperoita ja kirjoittanut niihin lisäksi libretot. Hän on saanut vaikutteita muun muassa islantilaisista saagoista, Kiinan Yuan-dynastian draamasta, saksalaisesta romantiikasta ja Britteinsaarten kansanmusiikkiperinteestä.Chester Novello: Judith Weir Weir on ollut Birminghamin kaupungin sinfoniaorkesterin nimikkosäveltäjänä ja säveltänyt lisäksi Bostonin sinfoniaorkesterille, BBC:n sinfoniaorkesterille ja Minnesotan orkesterille. Hän sai vuonna 2007 The Queen's Medal for Musicin. Hänestä tuli vuonna 1997 Royal Academy of Musicin kunniajäsen.Royal Academy of Music: Honorary Members (Hon RAM) == Teoksia == * King Harald's Saga (1979) * A Night at the Chinese Opera (ooppera, 1987) * We Are Shadows (1999) * The welcome arrival of rain (2001) * Tiger under the Table (2002) * Piano Trio Two (2003–2004) * CONCRETE (2007) * Miss Fortune (ooppera, 2011) == Lähteet == Luokka:Brittiläiset säveltäjät Luokka:Englantilaiset oopperasäveltäjät Luokka:Vuonna 1954 syntyneet Luokka:Elävät henkilöt
Trikofagia

Trikofagia tarkoittaa hiusten syömistä, jota saattaa esiintyä trikotillomanian yhteydessä. Trikotillomaanikot, joilla esiintyy trikofagiaa, ovat muita todennäköisemmin miespuolisia ja kärsivät vakavammasta trikotillomaniasta. Hiusten syöminen tunnettiin ilmiönä lääketieteessä jo 1700-luvun lopussa, jolloin ranskalainen lääkäri kuvasi sen elimistöön muodostaman trikobesoaarin eli hiuspallon 16-vuotiaalla pojalla.Clinical Characteristics of Trichotillomania with Trichophagia == Lähteet == Luokka:Syömishäiriöt Luokka:Hiukset
Tim Hamilton

Tim Hamilton (s. 12. huhtikuuta 1982) on tšekkiläinen homopornonäyttelijä. Hän esiintyi elokuvissa vuosina 2001–2010 lähinnä Bel Ami -yhtiölle. Hän on 173-senttinen ja esiintyi sekä top- että bottom-ominaisuudessa. Hän voitti vuonna 2005 GayVN-palkinnon esiintymisestään elokuvassa Greek Holiday 1: Cruising the Aegean (Bel Ami). Palkinto myönnettiin kategoriassa "Paras näyttelijä: ulkomainen julkaisu". Vuonna 2008 Hamilton oli samassa kategoriassa GayVN-ehdokkaana esiintymisestä elokuvassa Knockout (Falcon International). == Lähteet == Luokka:Tšekkiläiset pornonäyttelijät Luokka:Homopornonäyttelijät Luokka:Vuonna 1982 syntyneet Luokka:Elävät henkilöt
Keijo Koistinen

Keijo Koistinen (10. elokuuta 1941 Nilsiä – 22. heinäkuuta 1968 Vehmersalmi) oli suomalainen jalkapalloilija ja jääkiekkoilija. ==Jääkiekko== Jääkiekkoilijana Koistinen tunnettiin taitavana hyökkääjänä. Vuonna 1959 hän voitti Vierumäellä järjestetyn Jääkiekkoliiton tekniikkamestaruuskilpailun. Leijonat.fi/Pohjola-leirin historiikki KalPan edustusjoukkueeseen Koistinen nousi jo 16-vuotiaana vuonna 1958. Ennen siirtymistään Porin Karhuihin hän pelasi neljä kautta KalPassa, joista vuodet 1958–1959 sekä 1961–1962 Mestaruussarjassa. Porin Karhuja Koistinen edusti pääsarjassa viiden kauden ajan, voittaen Suomen mestaruuden vuonna 1965. Kausi 1964–1965 oli myös henkilökohtaisesti hänen parhaansa, Koistinen sijoittui pistepörssissä kuudenneksi. Jääkiekkouransa hän lopetti kauden 1966–1967 jälkeen. Koistinen pelasi Mestaruussarjassa 110 ottelua tehopistein 47+32=79 ja istui 30 jäähyminuuttia. ==Jalkapallo== Jalkapalloa Koistinen pelasi Mestaruussarjassa vuosina 1960–1966 Kuopion Palloseuran riveissä. Suomen mestaruuden hän voitti 1966. Mestaruuden jälkeen Koistinen siirtyi pelaamaan Karhuihin myös jalkapalloa. Seura oli tuolloin toiseksi korkeimmalla sarjatasolla Suomensarjassa. Karhujen yhdistyttyä RU-38:n kanssa Porin Ässiksi 1967, hän jatkoi uuden seuran riveissä Mestaruussarjassa vielä seuraavana kautena. Yhteensä Koistinen pelasi urallaan jalkapallon pääsarjassa 41 ottelua. == Kuolema == Koistinen kuoli hukkumisonnettomuudessa Vehmersalmella heinäkuussa 1968. Hän oli veneilemässä viiden hengen seurueessa Kallaveden Janissalon edustalla ja horjahti veteen vajoten välittömästi pinnan alle. ==Saavutukset== *Jääkiekon Suomen mestaruus 1965 *Jalkapallon Suomen mestaruus 1966 ==Lähteet== *Urheilusuomi.com/Pelaajakortti – Keijo Koistinen *Niiralanmonttu.com *Porilaista jalkapallohistoriaa 1960–1979 *Banzai/KuPSin pääsarjapelaajat 1947/48–1989 ===Viitteet=== Luokka:Suomalaiset jalkapalloilijat Luokka:Suomalaiset jääkiekkoilijat Luokka:Jalkapallon Suomen mestarit Luokka:Vuonna 1941 syntyneet Luokka:vuonna 1968 kuolleet
Kolibrihaukka

Kolibrihaukka (Accipiter superciliosus) on haukkojen heimoon kuuluva lintu. Sen esiintymisaluetta Etelä- ja Keski-Amerikassa ovat Argentiina, Brasilia, Kolumbia, Costa Rica, Ecuador, Ranskan Guyana, Guayana, Nicaragua, Panama, Paraguay, Peru ja Suriname. Linnun lukumäärä ei ole suuri, karkeasti arvioiden 670–6 700 aikuista yksilöä, ja määrä on myös pienenemässä, mutta sen ei kuitenkaan arvioida olevan uhanalainen. Se muodostaa superlajin yhdessä sisarlajinsa pilvimetsähaukan (”A.” collaris) kanssa. ==Alalajit== Sillä on kaksi alalajia, joita erottavat Andit. Ne eroavat toisistaan lähinnä pyrstön pituuden vuoksi. Väri- ja kokoero on pieni. * Accipiter superciliosus fontainieri Bonaparte, 1853 * Accipiter superciliosus superciliosus (Linnaeus, 1766) == Lähteet == ==Aiheesta muualla== * Luokka:Lintuhaukat
Marjoniemi

Marjoniemi voi tarkoittaa seuraavia: ;Paikkoja: * Marjoniemi, kylä Heinolassa * Marjoniemi, kylä Kangasniemellä * Marjoniemi, kylä Kesälahdella * Marjoniemi, kaupunginosa Kouvolassa * Marjoniemi, kylä Mikkelissä * Marjoniemi, kylä Ristiinassa * Marjoniemi, kylä entisessä Valkjärven kunnassa * Marjoniemen lomakylä, lomakylä Pyhäjärvellä ;Henkilöitä: * Antti Marjoniemi (1904–1922), suomalainen heimosoturi ja henkirikoksen uhri * Sara Marjoniemi, TV Off -yhtyeen laulaja
Viimeiset rotannahat

Viimeiset rotannahat on Anssi Mänttärin ohjaama satiirinen komediaelokuva vuodelta 1985. Tarinassa valkopukuinen mies (Mänttäri) kiertää kapakasta ja sängystä toiseen. Elokuva kuuluu vaiheeseen, jolloin Mänttäri teki runsaasti halvalla tuotettuja elokuvia. Arvioiden mukaan ne olivat kuitenkin laadukkaita elokuvia. Elokuvan henkilöissä kuvastuvat tuolloinen talouden nousukausi ja nautinnontavoittelu mutta myös juurettomuus. Amatöörien näyttelijäntyöstä ja latteuksista huolimatta elokuva toimii TV-maailman arvostelijan mielestä edelleen pistävänä satiirina.Arto Pajukallio, Elokuvat, Helsingin Sanomat 11.8.2012, sivu D 7Henri Waltter Rehnström: Viimeiset rotannahat, Tv-maailma, 32/2012 sivu 5 Anssi Mänttäri sai Anjalankosken Kinosunnuntain elokuvapalkinnon 1985.Muut tiedot, Elonet.fi, viitattu 11.8.2012 ==Näyttelijät== ==Lähteet== ==Kirjallisuutta== *Moilanen, Harri: ”Mänttäri pukeutui valkoisiin”, artikkeli elokuvasta. Filmihullu 1/1985. ==Aiheesta muualla== * Luokka:Anssi Mänttärin ohjaamat elokuvat Luokka:Suomalaiset komediaelokuvat Luokka:Vuoden 1985 suomalaiset elokuvat
Genki Dean

Roderick Genki Dean (, s. 30. joulukuuta 1991) on japanilainen yleisurheilija, joka kilpailee keihäänheitossa. Hän edustaa 市尼崎高 -seuraa. Hänen isänsä on brittiläinen. Alle 20-vuotiaiden MM-kilpailuissa 2010 Dean saavutti hopeaa heitettyään keihästä 76,44 metriä. Hän pääsi Lontoon olympialaisissa 2012 finaaliin, jossa sijoittui yhdeksänneksiAlkuperäinen sijoitus kymmenes, sijoitus parani yhdellä Oleksandr Pjatnytsjan dopinghylkäyksen jälkeen tuloksella 79,95. Hän oli yhdeksäs myös Eugenen MM-kilpailuissa 2022. Hän voitti Aasian-mestaruuden Bangkokissa 2023 tuloksella 83,15. Saman vuoden Budapestin MM-kilpailuissa hän karsiutui loppukilpailusta. Deanin ennätys keihäänheitossa on 84,28 metriä, jonka hän teki Hiroshimassa huhtikuussa 2012. == Kausien parhaat heitot == * 2009 70,57 Niigata 5.10. * 2010 78,57 Kitakyushu 3.11. * 2011 79,20 Kumagaya 12.6. *2012 84,28 Hiroshima 29.4. * 2013 80,15 Tokio 7.4. * 2014 77,32 Tokio 11.5. * 2015 77,51 Wakayama 5.10. * 2016 79,59 Hiroshima 29.4. * 2017 75,30 Hiroshima 29.4. * 2018 76,33 Osaka 23.9. * 2019 78,00 Osaka 12.5. * 2020 84,05 Tokio 23.8. * 2021 82,15 Potchefstroom 16.3. * 2022 82,34 Eugene 21.7. * 2023 83,15 Bangkok 16.7. == Lähteet == Luokka:Japanilaiset keihäänheittäjät Luokka:Vuonna 1991 syntyneet Luokka:Elävät henkilöt
Q-Tips (albumi)

Q-Tips on ko. brittiläisen yhtyeen studioalbumi vuodelta 1980. Yhtyeen laulusolistina toimi Paul Young, joka myöhemmin siirtyi menestyksekkäälle soolouralle. Albumin musiikki on soul-vaikutteista ja seitsemän albumin yhdestätoista kappaleesta on yhtyeen omaa tuotantoa. == Kappaleet == ; Sivu 1 # Some Kinda Wonderful (Goffin / King) – 3:42 # Tracks of My Tears (Moore / Robinson / Tarplin) – 3:25 # Please Don’t Stay at Home (Blandamer / Watt-Roy / Young / Watts / Kew / Farr / Pearl / Hughes) – 3:20 # You Are the Life Inside of Me (Blandamer) – 4:33 # The in Crowd (Page) – 3:20 # (Now I'm Left with a) Beautiful Memory (Watt-Roy / Young) – 3:07 1\. Screen Gems / EMI Music Ltd 2. Jobete Music (UK) Ltd 3. EMI / Blunderbuss / Island / Shotgun / Bright / Warner Bros 4. Chrysalis Music Ltd 5. Cross Music Ltd 6. Island / Bright / Warner Bros ; Sivu 2 # SYSLJFM (The Letter Song) (Joe Tex) – 2:41 # A Man Can't Lose (What He Don't Have) (Blandamer) – 6:07 # Uncle Willy (Blandamer / Young / Gifford) – 3:14 # Different World (Gifford / Young) – 3:36 # Keep Your Shoes on (Watt-Roy / Young) – 3:35 1\. EMI Music Ltd 2. EMI / Blunderbuss 3. EMI / Blunderbuss / Shotgun / Bright / Warner Bros 4. Shotgun / Bright / Warner Bros 5. Island / Shotgun / Bright / Warner Bros Albumin hitaat kappaleet ovat "You Are the Life Inside of Me" ja "A Man Can't Lose (What He Don't Have)". == Kokoonpano == * Paul Young – laulusolisti * Barry Watts – rummut * Mick Pearl – bassokitara * Garth Watt-Roy – kitara, taustalaulu * Ian (The Rev) Kew – kosketinsoittimet * Tony Hughes – trumpetti * Steve (Fix-it) Farr – baritonisaksofoni, taustalaulu * Stewart Blandamer – alttosaksofoni, taustalaulu sekä * John Gifford – kitara kappaleella "SYSLJFM" Yhtyeen managerina on toiminut Ged Doherty, One-Way Music, ja agentuurina Asgard. Lisätietoa yhtyeestä on saanut osoitteesta Roz Fleetwood, Shotgun Promotions, 20 Great Portland Street, London, W1. == Tuotantotiedot == * Levy-yhtiö: Chrysalis Records Limited, 12 Stratford Place, London W1N 9AF * Tuottaja: Bob Sargeant, paitsi * Q Tipsin kanssa (ko. kappale(et) jääneet merkitsemättä) * Äänittäjät: Norman (Dingo Blue) Mighell ja Mark Dearnley * Äänittäjien apulaiset: Nigel Mills ja Nick Rodgers * Äänityspaikat: Basing Street Studios ja Roundhouse Studios, paitsi "SYSLJFM" Livingston Studios LP-levyn kansi on painettu Yhdistyneessä kuningaskunnassa. Osallisena on ollut Art-Art. Kiitoksissa on lisäksi mainittu Keith McCombie, Andy Walton, Yan Stiles, Mick Griffiths, Paul Fenn, Stuart Slater, Keith Evans, David Wills, Mr Kemp (pankinjohtaja), Harry Barter, Ken Grumbaum, the Big Youth, Waggy ja The Tipettes. == Lähteet == * LP Q-Tips (Chrysalis Records Ltd CHR 1255) 1980 Luokka:Vuoden 1980 albumit Luokka:Brittiläiset popalbumit Luokka:Brittiläiset soulalbumit
Renata Voráčová

Renata Voráčová (s. 6. lokakuuta 1983 Zlín) on tšekkiläinen tennispelaaja. Parhaimmillaan hän on ollut kaksinpelissä WTA-listan sijalla 74 lokakuussa 2010 ja nelinpelissä sijalla 40 tammikuussa 2008. Hän on voittanut urallaan kahdeksan WTA-nelinpeliturnausta. Hän aloitti tenniksen pelaamisen 7-vuotiaana. Voráčová voitti Ranskan avointen tyttöjen nelinpelin vuonna 2001 Petra Cetkovskán kanssa. == Lähteet == == Aiheesta muualla == * * Luokka:Tšekkiläiset tennispelaajat Luokka:Vuonna 1983 syntyneet Luokka:Elävät henkilöt
Rantakiharasammal

Rantakiharasammal eli rantapörrösammal (Hymenoloma crispulum) on kiharasammaliin kuuluva lehtisammallaji. Sitä esiintyy Euroopassa, Amerikassa, Aasiassa ja Antarktiksella, yleisimmin pohjoisilla viileillä alueilla. Pohjoismaissa se on laajasti levinnyt. Rantakiharasammalta esiintyy suuressa osassa Suomea, paitsi eteläisimmissä maakunnissa. Laji kasvaa jokien ja järvien rannoilla, silikaattikallioiden seinämillä ja lohkareilla, tunturikankailla, etelässä rantakallioilla ja -kivillä. == Lähteet == * Ulvinen, Tauno, Syrjänen, Kimmo & Anttila, Susanna 2002: ISBN 952-11-1152-6 (pdf) * Ulvinen, Tauno & Syrjänen, Kimmo: Suomen sammalten levinneisyys eliömaakunnissa Liite 1. * Global Biodiversity Information Facility: Dicranoweisia crispula === Viitteet === == Aiheesta muualla == * Pinkka – Lajintuntemuksen oppimisympäristö: Rantapörrösammal (Dicranoweisia crispula) Kuvia. Arkistolinkki. * Suomen sammalet - levinneisyys ja ekologia *Luopioisten kasvisto: Rantapörrösammal (Hymenoloma crispulum) Luokka:Kynsisammalet (lahko) Luokka:Etelämantereen kasvisto
IAI

IAI tai iai voi tarkoittaa seuraavia: * Israel Aerospace Industries, israelilainen aseteollisuusyritys * Irakin islamilainen armeija * Iaidō
Eurooppatie E22

E22 tai Eurooppatie 22 on Ison-Britannian Holyheadistä Venäjän Ishimiin kulkeva tie. Sen pituus on 5 320 kilometriä ja on tämän myötä yksi pisimmistä Eurooppateistä. E22 päättyi ennen Latviaan, mutta 24. kesäkuuta 2002 tien viitoitusta jatkettiin Venäjälle. ==Tien kulku== ====Iso-Britannia==== Holyhead - Chester - Warrington - Manchester - Leeds - Doncaster - Immingham (ei lauttayhteyttä Alankomaihin) ====Alankomaat==== Amsterdam - Groningen - Nieuweschans ====Saksa==== Bunde - Leer - Oldenburg - Bremen - Hampuri - Stralsund - Sassnitz - lauttayhteys Ruotsin Trelleborgiin ====Ruotsi==== Trelleborg - Malmö - Lund - Kristianstad - Sölvesborg - Karlshamn - Karlskrona - Kalmar - Norrköping (ei lauttayhteyttä Latvian Ventspilsiin) Ruotsissa Eurooppatiellä ei ole rinnakkaisteitä. Norrköpingistä Ventspilsiin ei ole lauttayhteyttä, lähin mahdollinen lauttayhteys on Nynäshamnista Ventspilsiin. ====Latvia==== Ventspils - Riika - Jekabpils - Rezekne - Zilupe ====Venäjä==== Latvian raja-asema (Zasitino)– Velikije Luki– Moskova– Vladimir– Nižni Novgorod– Kazan– Iževsk– Igra– Perm– Jekaterinburg– Tjumen- Išim ==Kuvagalleria== Kuva:A55Penmaenmawr.jpg|E22/tie A55 North Walesin Penmaenmawrissa, Isossa-Britanniassa. Kuva:M62 J22 from Pennine Way.JPG|E22/tie M62 liittymällä 22, joka on Ison-Britannian moottoritieverkon korkein kohta, West Yorkshire, Iso-Britannia Kuva:Afsluitdijk - cropped.jpg|E22 Afsluitdijkilla Alankomaissa Kuva:E22norr1.jpg|E22 Norrköpingissä, Ruotsissa Kuva:E22 Rezekne.jpg|E22 Rēzeknen lähellä, Latviassa Kuva:Moscow — Novorizhskoe shosse.JPG|E22/M9-tien alkupiste Venäjällä Kuva:M7morning.jpg|E22 Orekhovo-Zuyevon lähellä Moskovan alueella, Venäjällä Kuva:Pokrov route e 22 2.jpg|E22 Pokrovissa, Venäjällä ==Lähteet== 22 Luokka:Yhdistyneen kuningaskunnan tiet Luokka:Alankomaiden liikenne Luokka:Saksan tiet Luokka:Ruotsin tiet Luokka:Latvian liikenne Luokka:Venäjän valtatiet
Joutsenhanhi

Joutsenhanhi (Anser cygnoid) on uhanalainen hanhilaji. Joutsenhanhen kesytettyä muotoa kutsutaan kyhmyhanheksi. ==Tuntomerkit== Joutsenhanhen selkäpuoli ja niska ja pään yläosa ovat tummanruskeanharmaat. Kaula ja kurkku ovat vaaleanväriset, mikä luo huomiota herättävän kontrastieron. ==Levinneisyys== Joutsenhanhia pesii Venäjällä, Mongoliassa ja Koillis- Kiinassa. Talvehtimisalueet sijaitsevat Japanissa, Etelä-Koreassa ja Kiinan rannikolla. ==Lähteet== Luokka:Hanhet Luokka:Uhanalaiset linnut Luokka:Siipikarja Luokka:Kotieläimet
Hiertokone

Hiertokone on kone, jota käytetään betonipintojen viimeistelyyn. Laitteita on eri kokoisia, isommat ovat päältä ajettavia ja pienempiä ajetaan kuin pientä tärytintä. Luokka:Talonrakennus Luokka:Rakennusvälineet ja -kalusto
Kesäparalympialaiset 2016

Kesäparalympialaiset 2016 järjestettiin Rio de Janeirossa Brasiliassa 7.–18. syyskuuta 2016. Kisat olivat ensimmäiset Latinalaisen Amerikan ja Etelä- Amerikan alueilla järjestetyt paralympialaiset. Dopingpaljastusten vuoksi Kansainvälinen paralympiakomitea erotti Venäjän jäsenyydestään, eikä maa siten osallistunut vuoden 2016 paralympialaisiin. Kiina saalisti neljännen kerran peräkkäin suurimman mitalimäärän 107 kultamitalin voimalla. Iranilainen Bahman Golbarnezhad kuoli 17. syyskuuta käydyssä maantieajon kilpailussa sattuneessa onnettomuudessa. Hän on ensimmäinen kesäparalympialaisissa kuollut urheilija. == Lajit == Paralympialaisten ohjelmassa on 22 lajia: * Ammunta * Boccia * Ratsastus * Jalkapallo ** CP-jalkapallo ** Näkövammaisten jalkapallo * Jousiammunta * Judo * Lentopallo * Maalipallo * Paratriathlon * Purjehdus * Pyöräily * Pyörätuolikoripallo * Pyörätuolimiekkailu * Pyörätuolirugby * Pyörätuolitennis * Pöytätennis * Soutu * Uinti * Yleisurheilu * Voimanosto == Mitalitaulukko TOP-10 == 1 107 81 51 239 2 64 39 44 147 3 41 37 39 117 4 40 44 31 115 5 22 30 29 81 6 18 25 14 57 7 17 19 26 62 8 14 29 29 72 9 10 14 15 39 10 9 18 12 39 56 1 1 1 3 == Katso myös == * Kesäolympialaiset 2016 * Suomi kesäparalympialaisissa 2016 == Lähteet == == Aiheesta muualla == * Official website of the Paralympic Movement *
Arany János utcan metroasema

Arany János utca on Budapestin metron linjan 3 asema Pestin puolella Unkarin pääkaupungissa Budapestissa. Asema on maanalainen ja se on avattu vuonna 1981. Pyhän Tapanin kirkko ja Unkarin keskuspankki sijaitsevat aseman lähellä. == Lähteet == Luokka:Budapestin metroasemat
Akustinen kierto

Akustinen kierto on yleensä ei-toivottu ilmiö, jossa äänentoistojärjestelmä alkaa tuottaa vinkuvaa, joskus voimakastakin ääntä. Muodostuva melu voi saada alkunsa periaatteessa pelkästä kohinasta, jota äänentoistolaitteissa ilmenee, mikäli vahvistimen vahvistus on riittävän suuri.Kysy.fi . Vastaajana yliassistentti Martti Rahkila Teknillisestä korkeakoulusta Kierto syntyy kun ääni palaa kaiuttimesta mikrofoniin, ja vahvistus kasvaa kasvamistaan laitteiden dynamiikan ylärajalle astiPiisami.net. ==Kierron käytännöllisiä hallintakeinoja== Mikrofonin suuntaaminen eri asentoon, mieluusti poispäin kaiuttimista, vahvistimen vahvistuksen pienentäminen, esiintyjää voi myös pyytää pitämään mikrofonia lähempänä itseään, jolloin ei tarvita niin suurta vahvistusta, tai häntä voi pyytää olemaan samalla etäisyydellä ja puhumaan tai laulamaan kovemmalla äänellä. Edellä mainituissa keinoissa on vaarana äänen särkyminen, ellei mikrofoni kestä kovin suurta äänenpainetta. Esimerkkitapaus äänensärkymisestä on p-kirjain, johon lausuttaessa tulee lytyssä oleva tai poksahtahtava äänensävy. Tilan akustoiminen vähentää kaikumista ja sitä kautta myös kiertämistä. Kitarassa voi käyttää mikrofonia kaikukopassa, jolloin kiertoa ei synny. Ääni ei kuitenkaan silloin ole luonnollinen.Kitaraefektejä kaikukoppamalleilla, Akustinen seura ==Kierron sähköisiä hallintakeinoja== Yleensä kussakin akustisessa tilassa voi olla tiettyjä taajuuksia, jotka resonoivat tehokkaimmin, ja sellaisia taajuuksia voi vaimentaa ekvalisaattorilla. Otollisimmat kiertotaajuudet voi mitata vinguttamalla tarkoituksellisesti systeemiä, tallentaa vinkunan ja määrittää taajuuden ohjelmallisesti tai taajuuslaskurilla. On myös mittauksen automaattisesti toteuttavia laitteita. Oma vaikutuksensa on myös kunkin äänentoistolaitteen taajuusvasteella, mutta edellä esityt kierron hallintakeinot ovat silti yleispäteviä. == Katso myös == * Mikrofoni * Kaiutin == Lähteet == == Aiheesta muualla == * Äänenmuokkaus: kohta "Akustinen kierto" * Luokka:Akustiikka Luokka:Äänentoistotekniikka Luokka:Ääni-ilmiöt
Quentin Rew

pienoiskuva|Quentin Rew vuonna 2013. Quentin Rew (s. 16. heinäkuuta 1984 Wellington) on uusiseelantilainen kilpakävelijä. Daegun MM-kisoissa 2011 hän sijoittui 50 kilometrin kävelyssä 23:nneksi ajalla 4.08.46. Lontoon olympialaisissa 2012 hän oli 27:s ajalla 3.55.03. Moskovan MM-kilpailuissa 2013 hän sijoittui 17:nneksi ajalla 3.50.27. Pekingin MM-kilpailuissa 2015 hän oli 50 kilometrin kävelyssä kymmenes ajalla 3.48.48 ja 20 kilometrin kävelyssä 17:s ajalla 1.22.18. Rio de Janeiron olympialaisissa 2016 hän sijoittui 50 kilometrillä 12:nneksi ajalla 3.49.32, mutta hylättiin 20 kilometrillä. Lontoon MM-kilpailuissa 2017 hän oli 50 kilometrillä kahdestoista ajalla 3.46.29, Dohan MM-kilpailuissa 2019 yhdestoista ajalla 4.15.54 ja vuonna 2021 käydyissä Tokion olympialaisissa kuudestoista ajalla 3.57.33. Rew kilpaili aluksi eri juoksumatkoilla, mutta siirtyi nilkkavamman vuoksi kilpakävelijäksi. Hän on voittanut kävelyssä useita Uuden-Seelannin mestaruuksia. Vuonna 2009 hän saapui ensimmäisenä maaliin maansa mestaruuskisoissa 3 000 metrin ratakävelyssä. Hänet kuitenkin hylättiin epäurheilijamaisesta käytöksestä, sillä hän teki kuperkeikan maaliviivalla. Rew on myös pyrkinyt ajamaan naisten oikeuksia osallistua 50 kilometrin kävelylle sekä kritisoinut Kansainvälisen olympiakomitean korruptoitumista. ==Henkilökohtaiset ennätykset== :Lähde: Athletics New Zealand * 3 000 metrin kävely: 11.15,20 NR(2015) *10 000 metrin kävely: 40.42,11 NR (2020) * 10 kilometrin kävely: 39.51 NR (2014) * 20 kilometrin kävely: 1.21.12 NR (2017) * 50 kilometrin kävely: 3.46.29 NR (2017) ==Lähteet== Luokka:Uusiseelantilaiset kävelijät Luokka:Vuonna 1984 syntyneet Luokka:Elävät henkilöt
Korjausnauha

thumb|Korjausnauhoja Korjausnauha on väline, jolla voidaan korjata kuulakärkikynän tai tussin jälki, vetämällä valkoista korjausnauhaa korjattavan kohdan päälle. Korjausnauhan päälle voi kirjoittaa tai piirtää uudelleen, mutta nauha on niin pehmeää, että pinta rikkoutuu melko helposti. ==Katso myös== *Korjausneste *Peitenauha Luokka: Toimistovälineet
Korjausneste

Korjausneste (myös korjauslakka) on nestettä, jolla voidaan korjata kuulakärkikynän, tussin tai kirjoituskoneen jälki maalaamalla valkoista korjausnestettä virheelliseen kohtaan. Korjausnesteen keksi 1950-luvulla toimistotöitä tehnyt yksinhuoltaja Bette Nesmith Graham. Hän perusti keksintönsä ympärille yrityksen nimeltä Liquid Paper, jonka hän myi vuonna 1979 Gillettelle. Hänen poikansa, laulaja-lauluntekijä Michael Nesmith peri äitinsä tämän kuoltua vuonna 1980. ==Katso myös== *Korjausnauha *Peitenauha ==Lähteet== Luokka: Toimistovälineet
Peitenauha

Peitenauha on valkoista teippiä, jolla voidaan korjata kuulakärkikynän tai tussin jälki, liimaamalla valkoista peitanauhaa korjattavan kohdan päälle. Nauhan päälle voi kirjoittaa tai piirtää uudelleen aivan kuten paperille. ==Katso myös== *Korjausneste *Korjausnauha Luokka: Toimistovälineet
Korkkitaulu

Korkkitaulu on yleensä mattapintainen korkinvärinen tai valkoinen taulu joka on niin huokoinen että siihen voi kiinnittää papereita tai muistilappuja nastoilla tai neuloilla. Korkkitaulua voi hyödyntää sisustuksellisesti siten että kiinnittää siihen vaikka postikortteja, mutta monessa toimistossa taulu palvelee yleensä käytännöllisempiä tarkoituksia kuten ilmoituksia työvuoroista tai loma-ajoista. Luokka:Toimistovälineet
Stephen Strasburg

Stephen James Strasburg (s. 20. heinäkuuta 1988, San Diego, Kalifornia) on yhdysvaltalainen baseballpelaaja, pelipaikaltaan syöttäjä, joka edustaa Major League Baseball (MLB) -sarjan Washington Nationalsia. Strasburg oli odotetusti MLB:n varaustilaisuuden ensimmäinen varaus vuonna 2009, ja teki debyyttinsä Nationalsissa vuonna 2010. Strasburg loukkasi syöttökätensä kyynärpäästä nivelisiteen elokuussa 2010, josta toipuminen kesti yli vuoden. Kaudella 2012 hänet valittiin MLB:n tähdistöotteluun. Kaudella 2019 Washington Nationals voitti World Seriesin ensi kertaa seuran historiassa. Strasburg valittiin World Seriesin arvokkaimmaksi pelaajaksi. Joulukuussa 2019 Strasburg teki Nationalsin kanssa seitsemänvuotisen jatkosopimuksen, jonka arvo oli 245 miljoonaa dollaria (221 miljoonaa euroa), mikä tekee siitä kaikkien aikojen rahakkaimman syöttäjästä tehdyn baseball-sopimuksen. == Lähteet == == Aiheesta muualla == Luokka:Yhdysvaltalaiset baseballpelaajat Luokka:Yhdysvaltalaiset olympiamitalistit Luokka:Vuonna 1988 syntyneet Luokka:Elävät henkilöt
Kuzbass Kemerovo

Kuzbass () on venäläinen jääpalloseura Kemerovon kaupungista. Seura perustettiin vuonna 1948 nimellä Shakter. Kuzbass-nimeä käytettiin ensimmäistä kertaa kaudella 1972–1973. Seura on pelannut Neuvostoliiton/Venäjän pääsarjassa yhtäjaksoisesti vuodesta 1956, lukuun ottamatta kautta 1985–1986 jolloin se oli sarjaporrasta alempana. Neuvostoliiton aikana Kuzbassin ainoa mitalisija oli kauden 1972-73 pronssi. Kuzbass on ollut 2000-luvulla yksi Venäjän menestyneimmistä jääpalloseuroista. Seura voitti ensimmäisen Venäjän mestaruutensa keväällä 2024. == Saavutuksia == Saavutuksia Neuvostoliiton liigassa: *1 pronssi 1973 Saavutuksia Venäjän liigassa: *1 kulta 2024 *5 hopeaa 2004, 2005, 2006, 2009, 2023 *7 pronssia 2001, 2002, 2003, 2007, 2008, 2010, 2022 == Lähteet == == Aiheesta muualla == * Virallinen sivu Luokka:Venäläiset jääpalloseurat Luokka:Vuonna 1948 perustetut urheiluseurat Luokka:Kemerovo
Lauluni aiheet I

Lauluni aiheet I on Vesa-Matti Loirin kokoelmalevy, joka sisältää kappaleita laidasta laitaan koko uralta. Se julkaistiin 14. syyskuuta 2012. Levy kuuluu Loirin kolmiosaiseen Legenda -kokoelmalevysarjaan. == Kappaleet == ;CD 1 # # # # # # # # # # # # # # # # # # # ;CD 2 # # # # # # # Vesa-Matti Loiri & Johanna Kurkela: # # # # # # # # # # # # Vesa-Matti Loiri & Samuli Edelmann: == Lähteet == Luokka:Vuoden 2012 kokoelma-albumit Luokka:Vesa-Matti Loirin kokoelma-albumit
Paul Ryan

Paul Davis Ryan (s. 29. tammikuuta 1970 Janesville, Wisconsin, Yhdysvallat) on yhdysvaltalainen entinen poliitikko. Hän toimi Yhdysvaltain kongressin edustajainhuoneen puhemiehenä vuosina 2015-2019. Ryan valittiin edustajainhuoneseen Wisconsinin osavaltiosta ensimmäisen kerran vuonna 1999, ja vuonna 2011 hänestä tuli sen budjettivaliokunnan puheenjohtaja. Hän oli republikaanisen puolueen varapresidenttiehdokas vuoden 2012 vaaleissa presidenttiehdokas Mitt Romneyn rinnalla. Ryan valittiin edustajainhuoneen puhemieheksi 29. lokakuuta 2015 John Boehnerin erottua virasta. Hän oli valintahetkellä nuorin puhemieheksi valittu edustaja 146 vuoteen Yhdysvaltain historiassa. Ryan ei ollut ehdolla edustajainhuoneeseen enää välivaaleissa 2018 oltuaan kongressissa 20 vuotta. Ryan on vaatinut Yhdysvaltojen velkaantumisen kitkemistä, ja televisio-ohjelmien kautta hän on noussut julkisuuteen juuri maan velka- ja alijäämäongelmien käsittelijänä. Hänen lempisäästökohteitaan on sosiaaliturva. Ryan on myös konservatiivisen teekutsuliikkeen suosikkeja. Ryan on sukujuuriltaan osin juutalainen, tarkemmin aškenasijuutalainen. == Lähteet == Luokka:Yhdysvaltain edustajainhuoneen puhemiehet Luokka:Yhdysvaltalaiset republikaanipoliitikot Luokka:Vuonna 1970 syntyneet Luokka:Elävät henkilöt
Myristiinihappo

Myristiinihappo (tunnetaan myös nimellä n-tetradekaanihappo ja 14:0) on tyydyttynyt rasvahappo, jonka rakennekaava on muotoa CH3(CH2)12COOH. Myristiinihapon suoloja tai esteriä kutsutaan myristaateiksi. Myristiinihappo on saanut nimensä muskottipuun (Myristica fragrans) mukaan, joka sisältää 75 % myristiinihapon triglyseridiä, trimyristiiniä (C45H86O6). Myristiinihappoa esiintyy myös öljypalmussa (Elaeis guineensis), kookosrasvassa ja voirasvassa sekä pieninä määrinä eläinrasvassa ja kaskelotin rasvan sisältämässä öljyssä. Myristiinihapon johdannaisia kutsutaan myristyylialdehydeiksi ja myristyylialkoholeiksi. Yhdistettä esiintyy myös kukkien tuoksuissa ja semiokemikaalina eliöiden viestinnässä. == Lähteet == == Aiheesta muualla == *PubChem: Tetradecanoic acid *Human Metabolome Database: Myristic acid *Kyoto Encyclopedia of Genes and Genomes (KEGG): Myristic acid *ChemBlink: Myristic acid *Dr. Duke's Phytochemical and Ethnobotanical Databases: Myristic acid *Pherobase: Floral Compound – myristic acid *Pherobase: Semiochemical – myristic acid Luokka:Rasvahapot
Kinkovuori

Kinkovuori on Jyväskylän 34. kaupunginosa entisen Säynätsalon kunnan mannerpuolella. Alueella on kaksi asuinaluetta, varsinainen Kinkovuori ja Karkaussaari. Kaupungin tilastollisessa aluejaossa Kinkovuorta vastaa Rauvanlahden (Raudanlahden) pienalue. Kinkovuori sijaitsee Säynätsalon, Muuramen kirkonkylän ja Kinkomaan välissä. Viralliseen kaupunginosaan kuuluu myös muutama asumaton Päijänteen saari, kuten Lappi ja Korpinen. == Historia == Nykyisen Kinkovuoren alue kuului alun perin Raudanlahden tilalle, joka erotettiin Ahvenlammen eli Kauppilan tilasta tämän isännän veljelle vuonna 1772. Myöhemmin Raudanlahden omisti Säynätsaloa teollistaneen Johan Parviaisen suku, sittemmin alue siirtyi heiltä Enso-Gutzeitille. Kun Säynätsalon kunta liitettiin Jyväskylään vuonna 1993, alueen omisti Suomen Taloteollisuus. Kinkovuoren asuinalueen rakentaminen alkoi kymmenen vuotta Säynätsalon kunnan lakkauttamisen jälkeen, vuonna 2003. Asuinalue koostuu enimmäkseen omakotitaloista. Karkaussaaren asuinalueen rakentaminen alkoi seuraavana vuonna. Kaupunginosan on suunniteltu kasvavan noin 1 000 asukkaan asuttamaksi. == Lähteet == Luokka:Jyväskylän kaupunginosat Luokka:Säynätsalo (suuralue)
Henrik Wrede

upright|pienoiskuva|Henrik Wreden hautajaisvaakuna Björklingen kirkossa Uppsalassa. Heinrich (Henrik) Wrede till Wredenhof (k. 17. syyskuuta 1605 Kirkholm, Liivinmaa) oli Ruotsin armeijassa palvellut baltiansaksalainen ratsumestari, joka muistetaan sankarillisesta kuolemastaan Kirkholman taistelussa Puolan sodassa. Hän on Ruotsin ja Suomen Wrede af Elimä -aatelissuvun kantaisä. Wreden vanhemmat olivat baltiansaksalaiseen aatelissukuun kuulunut ja saksalaista ritarikuntaa palvellut liivinmaalainen hovijunkkari Caspar Wrede sekä Könna Henrichintytär von Kropp. Puolan ja Ruotsin sotiessa Liivinmaan omistuksesta Henrik Wrede pestautui 1600-luvun alussa Ruotsin ratsuväkeen ja kohosi pian ratsumestariksi. Syyskuussa 1605 hän osallistui Kirkholman taisteluun, jossa Puolan ratsuväki löi helposti kuningas Kaarle IX:n henkilökohtaisesti johtamat ruotsalaiset. Kun hevonen ammuttiin kuninkaan alta ja tämä uhkasi jäädä puolalaisen ratsuväen saartamaksi, paikalle osunut Wrede tarjosi kuninkaalle oman ratsunsa. Kuningas onnistui sen avulla pakenemaan, mutta Wrede jäi ilman ratsuaan vihollisen ympäröimäksi ja sai surmansa. Kiitollisuuden osoituksena henkensä pelastamisesta Kaarle lahjoitti Wreden leskelle Gertrud von Ungernille ja heidän lapsilleen ikuisella omistusoikeudella rälssimaaksi Suomen Kymenlaaksosta lähes kokonaan niin sanotun Elimäen neljänneskunnan ja vielä lisämaita Porvoon ja Mäntsälän pitäjistä. Lahjoitukseen sisältyi perillisten oikeus perustaa säteri haluamaansa paikkaan kyseisillä mailla. Wreden aatelissuku omistaa vielä tänäkin päivänä useita kyseisille maille perustamiaan kartanoita. Henrik Wredellä oli kaksi poikaa, Casper ja Carl Henrik Wrede, joista jälkimmäisestä tuli myöhemmin Turun läänin maaherra. Kuningatar Kristiina korotti heidät molemmat vuonna 1654 vapaaherralliseen säätyyn palkkiona isänsä urotyöstä. ==Lähteet== Luokka:Baltiansaksalaiset Luokka:Aateliset Luokka:Syntymävuosi tuntematon Luokka:Vuonna 1605 kuolleet
Kairapalmukasvit

Kairapalmukasvit eli palmiokasvit (Pandanaceae) on yksisirkkaisten kukkivien kasvien heimo lahkossa Pandanales. Heimoon kuuluu viisi sukua ja 885 lajia. Kairapalmukasvit ovat lähinnä trooppisten ja subtrooppisten alueiden puumaisia kasveja, mutta varsinkin Uudessa-Seelannissa niitä esiintyy myös lauhkeilla alueilla. Heimo ei nimestään huolimatta ole kovin läheistä sukua palmukasveille (Arecaceae); ne kuuluvat eri lahkoihin. == Kuvaus == Kairapalmukasvit ovat ainavihantia puuvartisia liaaneja, puita tai pensaita. Yksisirkkaisina kasveina niillä ei kuitenkaan ole jälsikerrosta, eivätkä kasvien varret siten kasva säännöllisesti leveyttä tai tuota vuosirenkaita. Kairapalmukasveilla on usein ilmajuuria, ja köynnöstävät lajit käyttävät juuriaan tarttumiseen. Lehdet kasvavat versojen päädyissä ruusukkeina. Ne ovat ilmaraollisia ja muodoltaan kapeita ja yleensä terävän sahalaitaisia. Kairapalmukasvit ovat tavallisesti kaksikotisia, mutta joillakin lajeilla on myös yksikotisia yksilöitä ja kaksineuvoisia kukkia. Kasvit ovat usein tuulipölytteisiä, mutta joidenkin lajien pölyttäjinä toimivat hyönteiset, linnut tai lepakot. Pienet kukat kasvavat huiskilo- tai terttutyyppisissä kukinnoissa. Kukinnot kasvavat versojen kärjissä. Kukkien kehä on surkastunut tai kokonaan puuttuva. Heteitä on tavallisesti 10–100. Yksineuvoisissa emikukissa on usein joutoheteitä. Kukka on yleensä yhdyseminen, ja emilehtiä on 1–80. Sikiäin on 1–100-onteloinen. Hedelmä on rakenteellisesti marja tai luumarja, usein useasta yksinkertaisesta hedelmästä muodostuva kertohedelmä. == Suvut == * Benstonea – piikkipalmiot * Freycinetia * Martellidendron * Pandanus – kairapalmut * Sararanga == Levinneisyys == Kairapalmukasvit kasvavat Afrikan, Aasian, Australian ja Oseanian trooppisen, subtrooppisen ja lauhkean vyöhykkeen alueilla. Afrikassa niitä esiintyy Länsi- ja Keski- Afrikassa sekä Madagaskarilla, Aasiassa lähinnä Etelä- ja Kaakkois-Aasiassa. Australiassa kairapalmukasveja kasvaa mantereen pohjois- ja länsiosissa, Oseaniassa useilla Tyynenmeren saarilla sekä kaikkialla Uudessa-Seelannissa. == Kuvia == Kuva:FreycinetiaArborea.jpg|Freycinetia arborea Kuva:Pandanus_utilis_dsc03670.jpg|Madagaskarinkairapalmu (Pandanus utilis) Kuva:പൂക്കൈത.jpg|Sararanga sinuosa == Lähteet == === Viitteet === * Luokka:Kasviheimot
Kőbánya-Kispestin asema

Kőbánya-Kispest on rautatie- ja metroasema Pestin puolella Unkarin pääkaupungissa Budapestissa. Metroasema on Budapestin metron linjan 3 käytössä. Magyar Államvasutakin kauko- ja taajamajunia kulkee Kecskemétin, Kelebian ja Szolnokin suuntiin sekä vastakkaiseen suuntaan Nyugati pályaudvarille Budapestin keskustaan. Kőbánya-Kispest on eteläisen Pestin joukkoliikenteen merkittävä solmukohta, jonka kautta kulkee raideliikenteen lisäksi lähes 20 paikallisliikenteen bussilinjaa. Asemalta on yhteys Budapestin lentoasemalle linja-autolla 200E. Puhekielessä asemasta käytetään toisinaan lyhennettä Köki. Aseman yhteydessä sijaitsee myös KÖKI Terminal -kauppakeskus. ==Lähteet== == Aiheesta muualla == Luokka:Budapestin metroasemat
Határ útin metroasema

Határ út on Budapestin metron linjan 3 asema Pestin puolella Unkarin pääkaupungissa Budapestissa. Asema on maanalainen ja se on avattu vuonna 1980. Határ út on kolmen raitiovaunulinjan (42, 50 ja 52) päätepysäkki. Lisäksi aseman yhteydessä sijaitsee Europark-ostoskeskus. == Lähteet == Luokka:Budapestin metroasemat
Rei’itin

Rei’itin Viitattu 16.12.2016. eli lävistin (arkikielessä myös rei’ittäjä tai lävistäjä) on laite, jolla voidaan tehdä paperiin reiät, jotta sen voi laittaa kansioon. Raskasrakenteisimmilla rei’ittimillä voi rei’ittää paksunkin paperinipun yhdellä painalluksella. ==Lähteet== ==Aiheesta muualla== Luokka:Toimistovälineet
Pöttyös utcan metroasema

Pöttyös utca on Budapestin metron linjan 3 asema Pestin puolella Unkarin pääkaupungissa Budapestissa. Asema on maanalainen ja se on avattu vuonna 1980. == Lähteet == Luokka:Budapestin metroasemat
Ecseri útin metroasema

Ecseri út on Budapestin metron linjan 3 asema Pestin puolella Unkarin pääkaupungissa Budapestissa. Asema on maanalainen ja se on avattu vuonna 1980. == Lähteet == Luokka:Budapestin metroasemat
Plutomurus ortobalaganensis

Plutomurus ortobalaganensis on hyppyhäntäisiin kuuluva eläin ja toistaiseksi tunnetuista lajeista syvimmällä maan alla elävä eläin. == Koko ja ulkonäkö == Laji on valkean harmahtava hyppyhäntäinen, jonka selkäpuolella on tummanharmaita laikkuja. Silmät puuttuvat kokonaan ja tuntosarvet ovat pitkät.http://www.livescience.com/18586-deepest-land-animal-cave- springtail.htmlhttp://news.sciencemag.org/sciencenow/2012/02/scienceshot-an- arthropod-version.html Kyljillä on rauhaset, joiden tuottamalla eritteellä on merkitystä ruuansulatuksen ja puhdistautumisen kannalta. Eläimen ruumis on noin 4 mm:n pituinen.http://www.sci-news.com/biology/article00193.html == Elinympäristö ja elintavat == P. ortobalagensis elää tiettävästi ainoastaan Abhasiassa sijaitsevassa Krubera-Voronjan luolassa, mistä se löydettiin 1 980 metrin syvyydestä. Lajin löysi kansainvälinen CAVEX-tutkijaryhmä, joka käytti juustoa eläinten houkuttelemiseen. Eläinten luonnollinen ruokavalio muodostuu sienirihmastoista. Laji lienee siirtynyt elämään luolien pimeydessä verraten äskettäin, sillä se ei tyypillisten luolaeläinten tapaan ole kokonaan vailla pigmenttiä. Lajin löytösyvyys tekee siitä toistaiseksi syvimmällä maan alla elävän eläimen. == Lähteet == == Aiheesta muualla == * Jordana et al. (2012) "Reviews of the genera Schaefferia Absolon, 1900, Deuteraphorura Absolon, 1901, Plutomurus Yosii, 1956 and the Anurida Laboulbène, 1865 species group without eyes, with the description of four new species of cave springtails (Collembola) from Krubera-Voronya cave, Arabika Massif, Abkhazia". Terrestrial Arthropod Reviews, 5(1), 35 (maksullinen artikkeli) * HS.fi 26.2.2012 Luokka:Hyppyhäntäiset
Népligetin metroasema

Népliget on Budapestin metron linjan 3 asema Pestin puolella Unkarin pääkaupungissa Budapestissa. Asema on maanalainen ja se on avattu vuonna 1980. Aseman yhteydessä on suuri kaukoliikenteen linja-autoasema - Budapest- Népligetin linja-autoasema. Lisäksi aseman vieressä sijaitsevat jalkapallojoukkue Ferencvárosin kotiareena Albert Flórián Stadion ja Budapestin planetaario. == Lähteet == Luokka:Budapestin metroasemat
Avaruuskynä

Avaruuskynä on kynä, jossa on paineistettu säiliö ja siksi sillä voi kirjoittaa painovoiman vaikuttamatta olipa kynä missä asennossa tahansa. Avaruuskynä kehitettiin alun perin NASA:lle (ei kuitenkaan NASAn toimeksiannosta eikä rahoituksella) mutta nimikkeellä myydään kyniä myös kuluttajille. Avaruuskynällä voi kirjoittaa myös –50 °C pakkasessa, veden alla sekä kiiltävälle pinnalle. thumb|AG7-avaruuskynä. Kynää käytettiin Apollo 11 -lennolla. Avaruuskynän kehitti Fisher Pen Companyn Paul C. Fisher 1960-luvun puolivälissä.http://www.thespacereview.com/article/613/1http://history.nasa.gov/spacepen.html Hän patentoi AG7 "anti gravity" kynän vuonna 1965. Tätä ennen avaruudessa käytettiin lyijykyniä, lyijytäytekyniä (Gemini-lennoista lähtien), tussikyniä (Apollo-lennot) ja rasvakyniä (kosmonautit). Lyijykynien katkeava kärki ja grafiittipöly aiheuttaa kuitenkin vaaratilanteita avaruusaluksessa (grafiittipöly johtaa sähköä), joten parempi kirjoitusmenetelmä tarvittiin. Nykyään sekä kosmonautit että astronautit (vuodesta 1967) käyttävät avaruuskyniä.http://www.scientificamerican.com/article.cfm?id=fact-or-fiction- nasa-spen Avaruuslentäjät käyttävät myös kuulakärkikyniä avaruudessa.http://www.esa.int/esaCP/SEM9YN7O0MD_index_0.html ==Lähteet== ==Aiheesta muualla== *http://www.firmaservice.com/fi/spacepen_spacetec.html *Fisher Space Pen Co. Luokka:Kynät Luokka:Avaruustekniikka
Nagyvárad térin metroasema

Nagyvárad tér on Budapestin metron linjan 3 asema Pestin puolella Unkarin pääkaupungissa Budapestissa. Asema on maanalainen ja se on avattu vuonna 1976. Aseman lähistöllä sijaitsevat Semmelweis-yliopiston lääketieteiden kampus ja Unkarin luonnonhistoriallinen museo. == Lähteet == Luokka:Budapestin metroasemat
Toni Hellinen

Toni Hellinen (s. 21. syyskuuta 1982 Alavus) on suomalainen meteorologi. Hellinen on opiskellut Helsingin yliopistossa pääaineenaan meteorologia. Hän innostui alasta lukion jälkeen huomatessaan, että häntä kiinnostavat fysiikka, matematiikka, tietotekniikka sekä luonto yhdistyvät meteorologiassa. Hän on toiminut Ylen tv-kanavilla meteorologina vuodesta 2008 lähtien. Valmistuttuaan meteorologiksi hän ajoi vuoden verran Etelä-Pohjanmaalla isänsä maitorekkaa ennen tv-meteorologin uraa. Tv-meteorologin työn ohessa Hellinen on toiminut myös urheiluselostajana Ylellä. Hän selosti kiipeilyä Tokion kesäolympialaisissa 2020. == Lähteet == Luokka:Suomalaiset meteorologit Luokka:Vuonna 1982 syntyneet Luokka:Elävät henkilöt